“ชวน” นัด ส.ส. ดีเดย์! 5 มิ.ย. โหวตเลือกนายกฯ
“ชวน” นัด ส.ส. ดีเดย์! 5 มิ.ย. โหวตเลือกนายกฯ
“ชวน” นัด ส.ส. ดีเดย์! 5 มิ.ย. โหวตเลือกนายกฯ
31 พ.ค. 2562

ผู้สื่อข่าวรายงานว่า วันนี้ (31 พ.ค.62 )  ที่อาคารรัฐสภา นายชวน หลีกภัย พร้อมด้วยนายสุชาติ ตันเจริญ นายศุภชัย โพธิ์ศุ  เข้าร่วมพิธีการรับพระบรมราชโองการโปรดเกล้าโปรดกระหม่อมแต่งตั้งเป็นประธานสภาผู้แทนราษฎร  รองประธานสภาผู้แทนราษฎรคนที่ 1 และรองประธานสภาผู้แทนราษฎรคนที่ 2 ตามลำดับ
โดยนายชวน เปิดเผยภายหลังว่า ในวันที่ 1 มิ.ย.นี้ เลขาธิการรัฐสภาจะส่งหนังสือเวียนไปยัง ส.ส. เรียกประชุมรัฐสภาในวันที่ 5 มิ.ย. เวลา  11.00 น. ที่ห้องประชุมทีโอที เพื่อพิจารณาวาระการเลือกนายกรัฐมนตรี
ทั้งนี้ ในเวลา 9.00 น.จะมีการประชุมส.ส.ก่อนเพื่อให้ ส.ส. จำนวน 4 คนประกอบด้วย นางศรีนวล บุญลือ ส.ส.เชียงใหม่ พรรคอนาคตใหม่ , น.ส.จิตภัสร์ ตั๊น กฤดากร  ส.ส.บัญชีรายชื่อ พรรคประชาธิปัตย์ , น.ส.วทันยา วงษ์โอภาสี ส.ส.บัญรายชื่อ พรรคพลังประชารัฐ และนางจุมพิตา จันทรขจร ส.ส.นครปฐม พรรคอนาคตใหม่ ได้กล่าวปฏิญาณตนในการเข้ารับตำแหน่งส.ส.ก่อน
จากนั้นในวันที่ 6 มิ.ย.จะมีการประชุมสภาผู้แทนราษฎรในช่วงเช้าขณะที่ช่วงบ่ายจะมีการประชุมวุฒิสภาโดยยังไม่ทราบวาระการประชุม